text: Rapport om Carl Holst på dagsordenen
  11 november 2015 kl. 16.01
  Rapport om Carl Holst skal i dag behandles på et møde i Region Syddanmarks forretningsudvalg. 
  En kritisk rapport om Carl Holst og Region Syddanmark skal i aften behandles bag lukkede døre i Region Syddanmarks forretningsudvalg. Behandlingen sker bag lukkede døre, selv om rapporten allerede er blevet lækket til pressen.
  Det er advokatfirmaet Kromann Reumert, der har udarbejdet rapporten, der kritiserer tidligere Regionsrådsformand Carl Holst og ledende medarbejdere på flere punkter. Blandt andet for at fifle med bilag.
  
  
  